Igor Carević - Wikipedija

# Igor Carević

### Izvor: Wikipedija

Igor Carević je fikcijski lik RTL-ove sapunice " Zabranjena ljubav ". Igora glumi Dejan Marcikić od prve godine emitiranja serije, 2004.

## [uredi] Opis lika

Igorovi problemi su počeli kada je završio u zatvoru zbog ubojstva. Usprkos tome što je dokazana njegova nevinost, Igor još uvijek osjeća da ga svi tretiraju poput kriminalca. Čini mu se da, ukoliko ga zaista svi tako doživljavaju, nema smisla ponašati se drugačije. Rođen je u Splitu, ali kao mali s roditeljima je doselio u Zagreb. Nekada je imao san postati profesionalni nogometaš, ali nikada nije dobio željenu priliku. Nakon završetka njegova školovanja, roditelji su se vratili u Split, ali on je odlučio ostati u Zagrebu. Dobio je posao trenera u teretani Tomislava Kosa, u vrijeme kada je započeo vezu s Ivom Lončar. Prvi put se susreće s ilegalnim aktivnostima kad primijeti da Kos u teretani prodaje ilegalne steroide. Kos je ubijen, a istraga Igora dovodi u vezu s prodajom steroida te on bude optužen za ubojstvo. Iva je sve to vrijeme bila jedina osoba koja je vjerovala u Igorovu nevinost. Kada se dokazalo da je Kosa ubila njegova žena, Igor je pušten iz zatvora. Njegova želja je ponovno izgraditi život s Ivom. Nažalost, Iva je u međuvremenu pronašla novu ljubav sa Sašom Barićem i već se naveliko planira njihovo vjenčanje. Iva je trudna, ali dijete bi moglo biti i Igorovo, začeto u trenutku strasti kada je pušten iz zatvora zbog posjeta bolesnoj majci. Igor je odlučan ne prepustiti svoje dijete drugom ocu te pokuša spriječiti vjenčanje, ali u crkvu dolazi prekasno. No uporan je u odluci da testiranjem dokaže svoje očinstvo. Kada je dokazano da je Dora njegovo dijete, Igoru je postalo jasno da će teško dobiti skrbništvo obzirom na svoj zatvorski dosje. Rješenje se ukazalo u vidu Petre Novak. Igor se zbližio s Petrom jer je spletom nesretnih okolnosti bio jedan od njenih otmičara dok je bila oteta. Petra mu se odužila udajom za njega, znajući da će taj čin povećati njegove šanse za dobivanje skrbništva nad Dorom. Kada je Ivin i Sašin brak propao, uvelike Igorovom zaslugom, shvatio je da je prenaglo oženio Petru. Našao se uhvaćen u zamci braka bez ljubavi, te ga počinje izluđivati nemogućnost da to promijeni u trenutku kada je Iva slobodna. Ono što zaista želi su Iva i dijete, dok ga buđenja pored Petre sve više ispunjavaju srdžbom. Nakon razvoda braka od Petre, Igor se seli u stan Filipe Budicin, gdje, nakon njenog odlaska, dobiva novog cimera, Nikolinog brata, Antuna Benčića. Oboje se bave sitnim poslovima, klade se na kladionicama, te obavljaju prljave poslove za ostale. Iva je povrijeđena kada sazna kako se Igor ne misli napokon smiriti i postati normalan čovjek, s poslom i vlastitom plaćom. Igora još više izjeda što se Iva zbližava s Lukom, te će pokušati narušiti njihovu zabranjenu ljubav.

## [uredi] Obitelj

### [uredi] Roditelji

- Marija Carević (majka)
- ? Carević (otac)

### [uredi] Braća i sestre

- Ljubo Carević (brat)

### [uredi] Djeca

- Dora Lončar (kćer s Ivom)

## [uredi] Ljubavne veze

- Iva Lončar (ljubavna veza) (2004-2005)
- Petra Novak Lončar (bivša žena) (2005)

## [uredi] Prijatelji

- Antun Benčić
- Filipa Budicin

## [uredi] Neprijatelji

- Iva Lončar
- Aleksandar "Saša" Barić
- Zlatko Fijan
- Borna Novak
- Petra Novak Lončar

## [uredi] Zanimanje

- propali nogometaš, nezaposlen, lopov, kladioničar

## [uredi] Trenutno živi u

- u stanu s Antunom.

Dobavljeno iz "http://hr.wikipedia.org../../../i/g/o/Igor_Carevi%C4%87_06f2.html"

Kategorije: Tekstovi koje treba uklopiti u druge članke | Fiktivni likovi

##### Views

- Članak
- Razgovor
- Trenutna inačica

##### Traži